
Nr. 158963/19.08.2026	                                                 	             APROBAT,                                                                                                			          						               PRIMAR	                                                                								                  RAREȘ HOPINCĂ                                           					                                              		       						                                       
    								     							    ANUNȚ CONCURS 14.09.2026 CAAS2


	Primăria Sectorului 2 București organizează concurs pentru ocuparea unui post temporar vacant, pe perioadă determinată (minim 6 luni), aferent funcției contractuale de execuție, de îngrijitor (conform fișei de post CAA 10) la Compartimentul Adăpost Animale Sector 2 (Adăpostul Butimanu) din cadrul Direcției de Utilități Publice și Mediu, cu durata normală a timpului de muncă, 8 ore/zi, 40 ore/ săptămână.
		Conform art. 35 din HGR nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidaţii trebuie să depună următoarele documente:
a) formular de înscriere la concurs, pus la dispoziția candidaților pe site-ul Primăriei Sectorului 2, www.ps2.ro: Secțiunea Carieră: Acte necesare concursuri: Personal contractual (tipizat);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă pentru ocuparea postului;
f) certificat de cazier judiciar/ declarație pe propria răspundere privind antecedentele penale; (tipizat)
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.   
  		Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
		În cazul în care candidatul depune o declarație pe propria răspundere că nu are antecedente penale și este declarat admis la selecția dosarelor, acesta are obligația de a completa dosarul de concurs cu originalul cazierului judiciar, anterior datei de susținere a probei scrise.
		Modalitatea de depunere a documentelor pentru înscrierea la concurs se va realiza prin:
·  depunerea documentelor de concurs la registratura Primăriei Sectorului 2 din Str. Chiristigiilor nr. 11-13, Sector 2, caz în care, înainte de depunerea acestora,  candidaţii vor prezenta secretarului comisiei de concurs documentele prevăzute la lit. b) - e) în original pentru conformitate.
·  depunerea documentelor prin intermediul oficiilor poştale/ serviciul de curierat rapid/ poșta electronică (candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b) - e),  în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare); Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
·  adresa de corespondență: Primăria Sectorului 2 Bucureşti, Str. Chiristigiilor nr. 11-13, infopublice@ps2.ro, telefon: 021/209.60.00, int. 121;

		Relaţii suplimentare în legătură cu condiţiile de participare, bibliografia, tematica şi actele necesare înscrierii la concurs pot fi obţinute la tel: 021/209.60.21 și e-mail: antonio.ticu@ps2.ro;
		Secretariatul comisiei de concurs şi al comisiei de soluţionare a contestaţiilor va fi asigurat de Țicu Antonio, consilier în cadrul Direcției Management Resurse Umane;

		Pentru participarea unei persoane la concurs este necesară îndeplinirea următoarelor condiţii generale, conform art. 15 din HGR nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu,  infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

		Condițiile specifice necesare în vederea participării la concurs și a ocupării funcției contractuale de execuție de îngrijitor la Compartimentul Adăpost Animale Sector 2 sunt următoarele:
		- studii generale/ studii liceale, respectiv studii medii liceale, finalizate cu diplomă de bacalaureat;
		- vechimea în muncă: minimum 1 an;

Concursul se va organiza conform următorului calendar:
Data publicării anunţului de concurs: 27.08.2026
Data până la care se depun dosarele: în termen de 5 zile lucrătoare de la data afișării anunţului de concurs, respectiv până la data de 02.09.2026, ora 16:30 
Selecția dosarelor: 03.09.2026
Data afişării rezultatului selecţiei dosarelor: 04.09.2026 
Data organizării probei practice: 14.09.2026, ora 11:00 
Data afişării rezultatului probei practice: în maxim 1 zi lucrătoare de la data și ora susținerii probei practice
Data organizării interviului: în maxim 4 zile lucrătoare de la data probei practice
Data afişării rezultatului interviului: în maxim 1 zi lucrătoare de la data și ora susținerii  interviului
Candidaţii nemulţumiţi de rezultatele obţinute la probele din cadrul concursului (selecția dosarelor, proba practică și proba de interviu) pot depune contestaţie în termen de cel mult o zi lucrătoare de la data afişării rezultatelor. 
Comisia de soluţionare a contestaţiilor va soluţiona contestaţia în termen de maximum o zi lucrătoare de la expirarea termenului de depunere a contestaţiilor.
Data afişării rezultatelor finale: în maxim 1 zi lucrătoare de la expirarea termenului de soluţionare a contestaţiilor pentru proba de interviu.

Locul de desfășurare a probelor din cadrul concursului: 
· Proba practică va avea loc la Adăpostul Butimanu, situat în comuna Butimanu, Jud. Dâmbovița;
· Proba de interviu va avea loc la sediul Primăriei Sectorului 2 din str. Chiristigiilor nr. 11-13, Sector 2, Bucureşti.

Bibliografia și tematica pentru funcția contractuală de îngrijitor (conform fișei de post CAA 10) de la Compartimentul Adăpost Animale Sector 2:
· Drepturile și protecția animalelor
Legea nr. 205/2004 privind protecția animalelor, republicată, cu modificările și completările ulterioare.
· Capitolul I - Dispoziții generale, Art. 5, Art. 6;
· Hrănirea și cazarea animalelor
OUG 155/2001 privind aprobarea programului de gestionare a cainilor fara stapan, cu modificările și completările ulterioare.
· Anexa nr.1 CONDIŢII MINIME pentru funcţionarea unui adăpost pentru câini punctul A Cazarea animalelor și punctul D Hrănirea câinilor şi curăţenia adăposturilor
· Securitate în muncă și PSI (Prevenirea și Stingerea Incendiilor)
Legea nr. 319/2006 legea securității și sănătății în muncă, cu modificările și completările ulterioare:
– Capitolul IV - Obligațiile lucrătorilor, Art. 22 – 23;
· Măsuri în caz de incendiu și utilizarea stingătoarelor:
Legea nr. 307/2006 privind apărarea împotriva incendiilor, republicată, cu modificările și completările ulterioare.
– Capitolul II Obligaţii privind apărarea împotriva incendiilor Secțiunea a 6-a Obligaţiile administratorului, conducătorului instituţiei, utilizatorului şi salariatului, Art. 22.

Atribuțiile funcției contractuale de îngrijitor (conform fișei de post CAA 10) de la Compartimentul Adăpost Animale Sector 2 (Adăpostul Butimanu):
1. Efectuează curățenia și igienizarea spatiilor de cazare a animalelor aflate în adăpost conform instructajului conducerii Direcţiei ;
2. Supraveghează animalele aflate în adăpost și sesizează cadrele medicale cu privire la problemele apărute;
3. În cazul în care animalele aflate în adăpost devin agresive, intervine pentru a le despărți în cel mai scurt timp posibil;
4. Distribuie hrana și apa animalelor cazate în adăpost, zilnic între orele 08:30 – 10:00;
5. Asigură activitatea de răzuit cuști pentru animale o dată pe săptămână, măturat cuști de 2-3 ori pe zi, sau ori de cate ori este nevoie;
6. Asigură activitatea de spălare a cuștilor pentru animale în anotimpul cald, de 2 ori pe săptămână.
7. Asigură, schimbarea aşternutului cald (paie) zilnic sau ori e cate ori este nevoie, în anotimpul rece;
8. Spală zilnic recipientele pentru hrană și pentru apa animalelor;
9. Asigură luarea și darea în primire a materialelor şi a bunurilor necesare activității pe care o desfășoară;
10. Înștiințează şeful ierarhic și tehnicianul veterinar despre nevoile de materiale necesare derulării activității precum si despre orice altă problemă aparută în timpul desfășurării activității;
11. Pune în aplicare recomandările medicilor sau asistenților veterinari, aplicându-le întocmai pentru animalele aflate pe tronsonul 1; 
12. Execută şi alte sarcini care au legătură cu activitatea compartimentului, solicitate de Directorul Executiv, în limita competenţelor.

